Il-Pulizija b'appell b'rabta mal-pandemija… il-maskri għandhom jintremew b'għaqal biex nevitaw it-tixrid tal-mard F'appell fuq il-midja soċjali, il-Pulizija qed tappella biex il-pubbliku jkun aktar konxju u jimxi mal-linji gwida maħruġin mill-awtoritajiet tas-saħħa b'rabta mal-pandemija. Il-Pulizija fakkret dwar l-ilbies tal-maskra kif sippost u li tkun qiegħed tgħatti l-ħalq b'tali mod li ma jkomplix jinxtered il-mard. Importanti ħafna li l-maskri disposable jintremew u mhux jitħallew jiġru b'tali mod li jkompli jinxtered il-mard. Li tinżamm id-distanza soċjali u kemm jista' jkun nevitaw li ninġabru fi gruppi kbar. Jekk kulħadd jagħmel il-parti tiegħu nistgħu naslu biex negħlbu din il-pandemija.